Jamia Masjid Thal. Jamia Masjid Thal – Pokistonning Kumrat vodiysida joylashgan masjid. Bu masjidning oʻziga xosligi shundaki, u butunlay yogʻochdan yasalgan. Undagi ustunlar va toʻsinlar juda katta, ularni maxsus yogʻoch ustalari yordamisiz oʻrnatish deyarli imkonsiz. Bu masjid 1865-yilda qurilgan. 1930-yilda masjidda yongʻin sodir boʻlgan va qisman zarar koʻrgan. Keyin mahalliy aholi uni yogʻoch bilan taʼmirlab, qayta qurishgan. 1998-yilda masjidning ikkinchi qavatida taʼmirlash ishlari boshlanib, taxminan 9 yil ichida qurilish nihoyasiga yetgan.